Breska forsætisráðuneytið hvorki játar né neitar því að skilaboð sem Dominic Cummings, fyrrverandi ráðgjafi Boris Johnsons, gerði opinber í gær séu ósvikin. Þar segir Johnson að Matt Hancock heilbrigðisráðherra sé vonlaus og hann hafi hug á skipta honum út.
Algjörlega vonlaus. Þetta sagði Boris Johnsson forsætisráherra Bretlands um Matt Hancock heilbrigiðisráðherrra að því er kemur fram í skilaboðum sem Dominic Cummings fyrrverandi aðstoðarmaður forsætisráðherrans gerði opinber í gær. Cummings birti skjáskot af samtali á samskiptaforritinu Whats app. 27. mars í fyrra skrifaði Cummings Johnsson skilaboð um árangur Bandaríkjamanna í skimunum og segir að Bretar ættu að gera slíkt hið sama en Matt Hancock sé efins. Algjörlega vonlaus svarar Johnsson þá og bætti við blótsyrði. Matt Hancock var spurður út í ummæli Johnsons.
Are you hopeless Mr. Hancock? I don´t think so.
Ertu vonlaus Hancock? Spyr blaðamaður. Hancock segist ekki halda það. Samtalið birti Cummings í langri færslu á bloggsíðu sinni. Þar kemur einnig fram að Johnson virðist hafa haft hug á því að skipta Hancock út. Bæði skjáskot virðast af samskiptum milli Cummings og Johnson og hefur ráðuneyti hans ekki neitað því að uppruni samskipanna sé ósvikinn.
Cummings sem var driffjöðrin í sigrði Brexit-sinna 2016 lét af embætti ráðgjafa forsætisrráðherra í nóvember. Síðan þá hefur hann látið ýmislegt flakka og 7.000 orða bloggfærslan sem birt var í gær er nýjasta atlaga Cummings að forsætisráðherranum.